जोकपाल के खिलाफ मुंबई में बाइक रैली  
समाजिक कार्यकर्ता अन्ना हजारे ने मंगलवार को सरकारी लोकपाल के विरोध में दादर से आज़ाद मैदान तक बाइक रैली निकाली।
समाजिक कार्यकर्ता अन्ना हजारे ने मंगलवार को सरकारी लोकपाल के विरोध में दादर से आज़ाद मैदान तक बाइक रैली निकाली।  इस दौरान हजारे और उनके साथी अरविंद केजरीवाल ने खुली जीप में सवार होकर रैली का नेतृत्व किया। इसमें करीब 100 से अधिक बाइक सवारों ने हिस्सा लिया और देशभक्ति गीत गाये। हजारे ने आज शाम को आजाद मैदान में एक जनसभा का आयोजन किया है जिसमें वह लोगों को संबोधित करेंगे।  इंडिया अगेंस्ट करप्शन ने मुंबई में लोगों को अन्ना के आंदोलन के बारे में जानकारी देने के लिये कॉल सेंटर स्थापित किये हैं। हजारे ने संसद में पेश किये गये लोकपाल बिल को खारिज कर दिया है और 16 अगस्त से इसके विरोध में अनशन पर बैठ रहे हैं।